*În atenția domnului* ***Ion TELEANU***

*Redactor Şef Adjunct, Ziarul Puterea*

*Ca urmare a solicitării dvs., înregistrată la Consiliul concurenței cu nr* RG / 1570 / 07.02.2023*, vă transmitem următoarele:*

*Solicitarea dumneavoastră* nu se încadrează în categoria informațiilor publice, conform *Legii nr. 544/2001 privind liberul acces la informațiile de interes public,* fiind mai degrabă o solicitare de a realiza o analiză a unei situații punctuale.

Cu toate acestea, vă informăm ca aspectele semnalate ar putea reprezenta elementele unor indicii în anumite situații, dar analiza se face de la caz la caz, având în vedere și alte informații.

Aspectele semnalate rămân în atenția autorității de concurență, care va interveni din oficiu în cazul în care din coroborarea informaţiilor transmise de dumneavoastră cu cele obţinute din diverse alte surse va reieşi că există suficient temei de fapt şi de drept în acest sens.

De asemenea, în situația în care dețineți detalii și/sau documente suplimentare care susțin cele semnalate, vă rugăm să le puneți la dispoziția autorității de concurență.

În încheiere, dorim să menţionăm că autoritatea de concurenţă, va continua să acţioneze în interes public, aplicând regulile de concurenţă în cazurile care sunt de competenţa sa şi pentru care există suficient temei pentru a justifica intervenţia Consiliului Concurenţei.

Februarie 2023

**Biroul de Presă**

E-mail: presa@consiliulconcurentei.ro